CELEX: 31969D0352
Language: el
Date: 1969-10-06 00:00:00
Title: 69/352/ΕΟΚ: Απόφαση του Συμβουλίου της 6ης Οκτωβρίου 1969 περί συνάψεως ιδίως δασμολογικών συμφωνιών με την Ελβετία, τη Φινλαδία και την Αυστρία, περί ορισμένων τυρών περιλαμβανομένων στην κλάση ex 04.04 του κοινού δασμολογίου

Avis juridique important

|

31969D0352

69/352/ΕΟΚ: Απόφαση του Συμβουλίου της 6ης Οκτωβρίου 1969 περί συνάψεως ιδίως δασμολογικών συμφωνιών με την Ελβετία, τη Φινλαδία και την Αυστρία, περί ορισμένων τυρών περιλαμβανομένων στην κλάση ex 04.04 του κοινού δασμολογίου  

Επίσημη Εφημερίδα αριθ. L 257 της 13/10/1969 σ. 0003 - 0011 Ελληνική ειδική έκδοση: Κεφάλαιο 11 τόμος 1 σ. 0093  Ισπανική ειδική έκδοση: Κεφάλαιο 11 τόμος 1 σ. 0050  Πορτογαλική ειδική έκδοση : Κεφάλαιο 11 τόμος 1 σ. 0050 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Οκτωβρίου 1969 περί συνάψεως ιδίως δασμολογικών συμφωνιών με την Ελβετία, την Φινλανδία και την Αυστρία, περί ορισμένων τυρών περιλαμβανομένων στην κλάση ex 04.04 του Κοινού ΔασμολογίουΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 111, 114 και 228,  την απόφαση του Συμβουλίου της 10ης Μαΐου 1966, περί εξουσιοδοτήσως της Επιτροπής για την έναρξη διαπραγματεύσεων με τα συμβαλλόμενα μέρη της ΓΣΔΕ (GATT), τα οποία έχουν δικαιώματα, δυνάμει των διατάξεων του άρθρου XXVIII της ΓΣΔΕ, βάσει των  δασμολογικών παραχωρήσεων που εδόθησαν από την ΕΟΚ επί των τυρών του τύπου Emmental, Gruyere, Sbrinz, καθώς και επί των τυρών τύπου Cheddar, κατά την δασμολογική διάσκεψη της Γενεύης 1960/1961,  την έκθεση της Επιτροπής,  Εκτιμώντας:  ότι η Επιτροπή κατέληξε σε συμφωνίες με την Ελβετία, την Φινλανδία και την Αυστρία και ότι οι συμφωνίες αυτές είναι αποδεκτές- ότι, σε αντιστάθμισμα της ανακλήσεως της παραχωρήσεως επί του Cheddar, η Κοινότης είχε προσφέρει στον Καναδά μία δασμολογική παραχώρηση επί ορισμένων προϊόντων εξ αλουμινίου της κλάσεως 76.03 του Κοινού Δασμολογίου- ότι οι διαπραγματεύσεις με τον Καναδά δεν κατέληξαν σε συμφωνία- ότι, πάντως, η χώρα αυτή δεν προέβη σε ανακλήσεις ισοδυνάμων παραχωρήσεων, βάσει της παραγράφου 3 του άρθρου XXVIII της ΓΣΔΕ- ότι πρέπει, επομένως, να δοθεί η προαναφερομένη δασμολογική  παραχώρηση στον Καναδά στο πλαίσιο της ΓΣΔΕ,  ΑΠΟΦΑΣΙΖΕΙ:   Άρθρο 1  Συνάπτονται εξ ονόματος της Ευρωπαϊκής Οικονομικής Κοινότητος, οι ακόλουθες δασμολογικές συμφωνίες, που απετέλεσαν αντικείμενο διαπραγματεύσεων βάσει του άρθρου XXVIII της ΓΣΔΕ και αφορούν ορισμένους τυρούς περιλαμβανομένους στην κλάση ex 04.04  του Κοινού Δασμολογίου: συμφωνία με την Ελβετία μονογραφείσα την 29η Ιουνίου 1967, συμφωνία με την Φινλανδία μονογραφείσα την 31η Μαΐου 1968, συμφωνία με την Αυστρία μονογραφείσα την 26η Μαρτίου 1968.  Τα κείμενα των συμφωνιών προσαρτώνται στην παρούσα απόφαση.   Άρθρο 2  Η Κοινότης παρέχει στον Καναδά δασμολογική παραχώρηση συνισταμένη σε μείωση κατά 12% του δασμού επί των "πλακών, φύλλων και ελασμάτων αλουμινίου, πάχους μεγαλυτέρου των 0,20 mm" που υπάγονται στην κλάση 76.03 του Κοινού Δασμολογίου.  Η παραχώρηση αυτή προστίθεται στον κατάλογο XL-ΕΟΚ που προσαρτάται στη Γενική Συμφωνία περί Δασμών και Εμπορίου. Αρχίζει να ισχύει την 1η Ιανουαρίου 1970.   Άρθρο 3  Οι προβλεπόμενες στα άρθρα 1 και 2 αποφάσεις κοινοποιούνται στα συμβαλλόμενα μέρη της Γενικής Συμφωνίας περί Δασμών και Εμπορίου.  Έγινε στο Λουξεμβούργο, στις 6 Οκτωβρίου 1969.  Για το Συμβούλιο Ο Πρόεδρος H. J. WITTEVEEN